CELEX: 32021D1989
Language: fi
Date: 2021-11-15 00:00:00
Title: Neuvoston päätös (YUTP) 2021/1989, annettu 15 päivänä marraskuuta 2021, Valko-Venäjän tilanteen johdosta määrättävistä rajoittavista toimenpiteistä annetun päätöksen 2012/642/YUTP muuttamisesta

16.11.2021   
               
               
                  FI
               
               
                  Euroopan unionin virallinen lehti
               
               
                  L 405/8
               
            
         NEUVOSTON PÄÄTÖS (YUTP) 2021/1989,
         annettu 15 päivänä marraskuuta 2021,
         Valko-Venäjän tilanteen johdosta määrättävistä rajoittavista toimenpiteistä annetun päätöksen 2012/642/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 15 päivänä lokakuuta 2012 päätöksen 2012/642/YUTP (1) Valko-Venäjään kohdistettavista rajoittavista toimenpiteistä.
                  
               
                     (2)
                  
                  
                     Neuvosto hyväksyi 24 päivänä kesäkuuta 2021 päätöksen (YUTP) 2021/1031 (2), jolla muutettiin päätöstä 2012/642/YUTP. Sillä otettiin käyttöön eräitä taloudellisia rajoitteita, kuten kielto myöntää vakuutuksia ja jälleenvakuutuksia Valko-Venäjän hallitukselle sekä Valko-Venäjän julkisille elimille ja virastoille.
                  
               
                     (3)
                  
                  
                     Tässä yhteydessä on aiheellista ottaa käyttöön tiettyjä poikkeuksia kieltoon myöntää vakuutuksia ja jälleenvakuutuksia Valko-Venäjän hallitukselle sekä Valko-Venäjän julkisille elimille ja virastoille.
                  
               
                     (4)
                  
                  
                     Unionin lisätoimet ovat tarpeen tiettyjen toimenpiteiden panemiseksi täytäntöön.
                  
               
                     (5)
                  
                  
                     Päätös 2012/642/YUTP olisi näin ollen muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan päätöksen 2012/642/YUTP 2 j artikla seuraavasti:
            
               
                  ”2 j artikla
                  
                     1.   Kielletään vakuutusten tai jälleenvakuutusten myöntäminen
                     
                                 a)
                              
                              
                                 Valko-Venäjän hallitukselle, sen julkisyhteisöille, yhtiöille tai virastoille; tai
                              
                           
                                 b)
                              
                              
                                 luonnollisille henkilöille, oikeushenkilöille, yhteisöille tai elimille, jotka toimivat a alakohdassa tarkoitetun oikeushenkilön, yhteisön tai elimen puolesta tai johdolla.
                              
                           
                  
                     2.   Edellä olevassa 1 kohdassa säädettyjä kieltoja ei sovelleta pakollisen vakuutuksen tai vastuuvakuutuksen myöntämiseen valkovenäläisille henkilöille, yhteisöille tai elimille silloin, kun vakuutettava riski sijaitsee unionissa, eikä vakuutuksen myöntämiseen Valko-Venäjän diplomaattisille edustustoille tai konsuliedustustoille unionissa.
                  
                  
                     3.   Edellä olevassa 1 kohdassa säädettyjä kieltoja ei sovelleta sellaisten sopimusten täytäntöönpanoon, jotka on tehty ennen 25 päivää kesäkuuta 2021, eikä sellaisiin liitännäissopimuksiin, jotka ovat tarpeen tällaisten sopimusten täytäntöönpanemiseksi.”
                  
               
            
         
         
            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 15 päivänä marraskuuta 2021.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  Neuvoston päätös 2012/642/YUTP, annettu 15 päivänä lokakuuta 2012, Valko-Venäjän tilanteen johdosta määrättävistä rajoittavista toimenpiteistä (EUVL L 285, 17.10.2012, s. 1).
         
            (2)  Neuvoston päätös (YUTP) 2021/1031, annettu 24 päivänä kesäkuuta 2021, Valko-Venäjän tilanteen johdosta määrättävistä rajoittavista toimenpiteistä annetun päätöksen 2012/642/YUTP muuttamisesta (EUVL L 224 I, 24.6.2021, s. 15).